**Zoznam merateľných ukazovateľov a spôsob preukázania dosiahnutých hodnôt**

* [Dodatočný inštalovaný výkon pre obnoviteľnú energiu](#_Dodatočný_inštalovaný_výkon)
* [Inštalovaný výkon nového zariadenia na uskladňovanie elektriny](#_Inštalovaný_výkon_nového)
* [Kapacita nového zariadenia na uskladňovanie elektriny](#_Kapacita_nového_zariadenia)
* [Modernizovaný inštalovaný výkon pre obnoviteľnú energiu](#_Modernizovaný_inštalovaný_výkon)
* [Transformovaný inštalovaný výkon pre obnoviteľnú energiu](#_Transformovaný_inštalovaný_výkon)
* [Zvýšenie regulačného výkonu prečerpávacej vodnej elektrárne](#_Zvýšenie_regulačného_výkonu)
* [Počet vybudovaných verejne prístupných nabíjacích bodov](#_Počet_vybudovaných_verejne)
* [Počet vybudovaných verejne prístupných nabíjacích staníc](#_Počet_vybudovaných_verejne_1)
* [Podporované podniky (z toho malé podniky – vrátane mikropodnikov, stredné a veľké podniky)](#_Podporované_podniky_(z)

|  |  |
| --- | --- |
| **Názov MU** | **Dodatočný inštalovaný výkon pre obnoviteľnú energiu** |
| **Merná jednotka** | **MW** |
| **Definícia MU** | Do ukazovateľa sa vykazuje dodatočný inštalovaný výkon pre obnoviteľnú energiu, dosiahnutý v dôsledku realizácie projektu a zároveň pripojený do distribučnej/prenosovej sústavy na území Slovenskej republiky (tzn. obnoviteľný zdroj energie je prevádzkyschopný - pripravený na výrobu energie alebo energiu už vyrába).  Dodatočným inštalovaným výkonom zariadenia na výrobu elektriny z obnoviteľných zdrojov energie (OZE) sa v prípade vybudovania/inštalácie nových zariadení rozumie celkový inštalovaný výkon zariadení na výrobu elektriny z OZE, ktoré tvoria predmet podporeného projektu.  Obnoviteľná energia sa vymedzuje ako „energia z obnoviteľných nefosílnych zdrojov, konkrétne veterná, slnečná (tepelná a fotovoltaická) a geotermálna energia, energia okolia, energia prílivu, vĺn a iná energia oceánov, vodná energia, biomasa, skládkový plyn, plyn z čističiek odpadových vôd a bioplyn „v súlade s článkom 2 ods. 1 smernice (EÚ) 2018/2001.  Do ukazovateľa sa taktiež vykazuje inštalovaný výkon elektrolyzéra na výrobu zeleného vodíka, ktorá bola vybudovaná/inštalovaná v dôsledku realizácie projektu. |
| **Čas plnenia** | K dátumu ukončenia vecnej realizácie projektu. |
| **Preukázanie dosiahnutej hodnoty MU/doklady preukazujúce plnenie MU** | Vykázanú hodnotu MU je Prijímateľ povinný adekvátne podložiť relevantnou dokumentáciou, ktorou sa preukáže dodatočný inštalovaný výkon zariadenia, resp. celkový inštalovaný výkon nového zariadenia na výrobu elektriny z OZE, ktoré tvorí predmet projektu, ako aj dokumentáciou preukazujúcou pripojenie zariadenia do distribučnej/prenosovej sústavy.  Napr. právoplatné kolaudačné rozhodnutie, ktorým bolo povolené trvalé užívanie zariadenia výrobcu elektriny z OZE a/alebo protokol o úspešne vykonanej funkčnej skúške pripojenia zariadenia výrobcu elektriny z OZE do sústavy, prípadne iné doplňujúce dokumenty preukazujúce výstavbu/inštaláciu tých zariadení, ktoré prijímateľ popisuje v projekte a predstavovali predmet projektu, napr. dodacie listy, technické listy zariadení, doklady preukazujúce technické parametre zariadení a iné. |
| **MU sankčného mechanizmu (áno/nie)** | áno |

|  |  |
| --- | --- |
| **Názov MU** | **Inštalovaný výkon nového zariadenia na uskladňovanie elektriny** |
| **Merná jednotka** | **MW** |
| **Definícia MU** | Do ukazovateľa sa vykazuje inštalovaný výkon nového zariadenia na uskladňovanie elektriny , dosiahnutý v dôsledku realizácie projektu a zároveň pripojený do distribučnej/prenosovej sústavy na území Slovenskej republiky (tzn. zariadenie na uskladňovanie elektriny je prevádzkyschopné - pripravené na uskladňovanie elektriny). |
| **Čas plnenia** | K dátumu ukončenia vecnej realizácie projektu. |
| **Preukázanie dosiahnutej hodnoty MU/doklady preukazujúce plnenie MU** | Vykázanú hodnotu MU je Prijímateľ povinný adekvátne podložiť relevantnou dokumentáciou, ktorou sa preukáže inštalovaný výkon nového zariadenia na uskladňovanie elektriny, ktoré tvorí predmet projektu, ako aj dokumentáciou preukazujúcou pripojenie zariadenia do distribučnej/prenosovej sústavy.  Napr. úspešne vykonaná funkčná skúška dodávateľom batériového systému potvrdená odovzdávacím protokolom, prípadne iné doplňujúce dokumenty preukazujúce inštaláciu tých zariadení, ktoré prijímateľ popisuje v projekte a predstavovali predmet projektu, napr. dodacie listy, technické listy zariadení, doklady preukazujúce technické parametre zariadení a iné. |
| **MU sankčného mechanizmu (áno/nie)** | áno |

|  |  |
| --- | --- |
| **Názov MU** | **Kapacita nového zariadenia na uskladňovanie elektriny** |
| **Merná jednotka** | **MWh** |
| **Definícia MU** | Do ukazovateľa sa vykazuje kapacita nového zariadenia na uskladňovanie elektriny, dosiahnutá v dôsledku realizácie projektu. Zariadenie na uskladňovanie elektriny, ktorého kapacita sa vykazuje v tomto merateľnom ukazovateli musí byť pripojené do distribučnej/prenosovej sústavy na území Slovenskej republiky (tzn. zariadenie na uskladňovanie elektriny je prevádzkyschopné - pripravené na uskladňovanie elektriny). |
| **Čas plnenia** | K dátumu ukončenia vecnej realizácie projektu. |
| **Preukázanie dosiahnutej hodnoty MU/doklady preukazujúce plnenie MU** | Vykázanú hodnotu MU je Prijímateľ povinný adekvátne podložiť relevantnou dokumentáciou, ktorou sa preukáže kapacita nového zariadenia na uskladňovanie elektriny, ktoré tvorí predmet projektu, ako aj dokumentáciou preukazujúcou pripojenie zariadenia do distribučnej/prenosovej sústavy.  Napr. úspešne vykonaná funkčná skúška dodávateľom batériového systému potvrdená odovzdávacím protokolom, prípadne iné doplňujúce dokumenty preukazujúce inštaláciu tých zariadení, ktoré prijímateľ popisuje v projekte a predstavovali predmet projektu, napr. dodacie listy, technické listy zariadení, doklady preukazujúce technické parametre zariadení a iné. |
| **MU sankčného mechanizmu (áno/nie)** | áno |

|  |  |
| --- | --- |
| **Názov MU** | **Modernizovaný inštalovaný výkon pre obnoviteľnú energiu** |
| **Merná jednotka** | **MW** |
| **Definícia MU** | Do ukazovateľa sa vykazuje inštalovaný výkon pre obnoviteľnú energiu, ktorý bol modernizovaný v dôsledku realizácie projektu a zároveň pripojený do distribučnej/prenosovej sústavy na území Slovenskej republiky (tzn. obnoviteľný zdroj energie je prevádzkyschopný, t.j. zariadenie bolo uvedené do prevádzky alebo je pripravené na uvedenie do prevádzky).  Modernizovaným inštalovaným výkonom zariadenia na výrobu elektriny z OZE sa v prípade modernizácie existujúcich zariadení, ktoré tvoria predmet podporeného projektu, rozumie hodnota modernizovaného inštalovaného výkonu v MW pri zariadeniach na výrobu elektriny z OZE.  Obnoviteľná energia sa vymedzuje ako „energia z obnoviteľných nefosílnych zdrojov, konkrétne veterná, slnečná (tepelná a fotovoltaická) a geotermálna energia, energia okolia, energia prílivu, vĺn a iná energia oceánov, vodná energia, biomasa, skládkový plyn, plyn z čističiek odpadových vôd a bioplyn“ v súlade s článkom 2 ods. 1 smernice (EÚ) 2018/2001.  Do ukazovateľa sa vykazuje modernizovaný inštalovaný výkon, ktorý je výsledkom realizácie projektov podporených v rámci Investície 2: **Modernizácia existujúcich zdrojov elektriny z OZE („repowering“)** a ktorý je pripojený do distribučnej/prenosovej sústavy na území Slovenskej republiky. |
| **Čas plnenia** | K dátumu ukončenia vecnej realizácie projektu. |
| **Preukázanie dosiahnutej hodnoty MU/doklady preukazujúce plnenie MU** | Vykázanú hodnotu MU je Prijímateľ povinný adekvátne podložiť relevantnou dokumentáciou, ktorou sa preukáže modernizovaný inštalovaný výkon zariadenia OZE, ktoré tvorí predmet projektu, ako aj dokumentáciou preukazujúcou pripojenie zariadenia do distribučnej/prenosovej sústavy.  Napr. právoplatné kolaudačné rozhodnutie, ktorým bolo povolené trvalé užívanie zariadenia výrobcu elektriny z OZE a/alebo protokol o úspešne vykonanej funkčnej skúške pripojenia zariadenia výrobcu elektriny z OZE do sústavy, prípadne iné doplňujúce dokumenty preukazujúce modernizácia tých zariadení, ktoré prijímateľ popisuje v projekte a predstavovali predmet projektu, napr. dodacie listy, technické listy zariadení, doklady preukazujúce technické parametre zariadení a iné. |
| **MU sankčného mechanizmu (áno/nie)** | áno |

|  |  |
| --- | --- |
| **Názov MU** | **Transformovaný inštalovaný výkon pre obnoviteľnú energiu** |
| **Merná jednotka** | **MW** |
| **Definícia MU** | Do ukazovateľa sa vykazuje inštalovaný výkon pre obnoviteľnú energiu, ktorý bol transformovaný v dôsledku realizácie projektu a pred realizáciou projektu bol pripojený do distribučnej/prenosovej sústavy na území Slovenskej republiky (tzn. obnoviteľný zdroj energie je prevádzkyschopný, t.j. zariadenie bolo uvedené do prevádzky alebo je pripravené na uvedenie do prevádzky).  Transformovaným inštalovaným výkonom zariadenia na výrobu elektriny z OZE, sa rozumie hodnota inštalovaného výkonu zariadenia na výrobu elektriny z OZE v MW pred realizáciou projektu, ktoré bolo v dôsledku realizácie projektu transformované z pôvodnej bioplynovej stanice vyrábajúcej elektrinu z OZE na zariadenie vyrábajúce biometán.  Obnoviteľná energia sa vymedzuje ako „energia z obnoviteľných nefosílnych zdrojov, konkrétne veterná, slnečná (tepelná a fotovoltaická) a geotermálna energia, energia okolia, energia prílivu, vĺn a iná energia oceánov, vodná energia, biomasa, skládkový plyn, plyn z čističiek odpadových vôd a bioplyn“ v súlade s článkom 2 ods. 1 smernice (EÚ) 2018/2001. |
| **Čas plnenia** | K dátumu ukončenia vecnej realizácie projektu. |
| **Preukázanie dosiahnutej hodnoty MU/doklady preukazujúce plnenie MU** | Vykázanú hodnotu MU je Prijímateľ povinný adekvátne podložiť relevantnou dokumentáciou, ktorou sa preukáže transformovaný inštalovaný výkon zariadenia OZE, ktoré tvorí predmet projektu, ako aj dokumentáciou preukazujúcou pripojenie zariadenia do distribučnej/prenosovej sústavy.  Napr. právoplatné kolaudačné rozhodnutie, ktorým bolo povolené trvalé užívanie zariadenia na výrobu biometánu, podpísaný protokol o úspešnej funkčnej skúške a o pripojení zariadenia na výrobu biometánu do distribučnej siete, prípadne iné doplňujúce dokumenty preukazujúce transformáciu tých zariadení, ktoré prijímateľ popisuje v projekte a predstavovali predmet projektu, napr. dodacie listy, technické listy zariadení, doklady preukazujúce technické parametre zariadení a iné. |
| **MU sankčného mechanizmu (áno/nie)** | áno |

|  |  |
| --- | --- |
| **Názov MU** | **Zvýšenie regulačného výkonu prečerpávacej vodnej elektrárne** |
| **Merná jednotka** | **MW** |
| **Definícia MU** | Do ukazovateľa sa vykazuje zvýšenie regulačného výkonu prečerpávacej vodnej elektrárne, dosiahnuté v dôsledku realizácie projektu. Za zvýšenie regulačného výkonu prečerpávacej vodnej elektrárne sa považuje zvýšenie regulačného výkonu príslušnej technologickej časti prečerpávacej vodnej elektrárne, resp. súčet zvýšení regulačných výkonov jednotlivých technologických častí prečerpávacej vodnej elektrárne, ktoré sú predmetom modernizácie v rámci projektu. |
| **Čas plnenia** | K dátumu ukončenia vecnej realizácie projektu. |
| **Preukázanie dosiahnutej hodnoty MU/doklady preukazujúce plnenie MU** | Vykázanú hodnotu MU je Prijímateľ povinný adekvátne podložiť relevantnou dokumentáciou, ktorou sa preukáže zvýšenie regulačného výkonu prečerpávacej vodnej elektrárne, ktorá tvorí predmet projektu, ako aj dokumentáciou preukazujúcou pripojenie prečerpávacej vodnej elektrárne do distribučnej alebo prenosovej sústavy.  Napr. právoplatné kolaudačné rozhodnutie, ktorým bolo povolené trvalé užívanie prečerpávacej vodnej elektrárne a/alebo protokol o úspešne vykonanej funkčnej skúške pripojenia prečerpávacej vodnej elektrárne do distribučnej/prenosovej sústavy, prípadne iné doplňujúce dokumenty preukazujúce modernizáciu tých zariadení, ktoré prijímateľ popisuje v projekte a predstavovali predmet projektu, napr. dodacie listy, technické listy zariadení, doklady preukazujúce technické parametre zariadení a iné. |
| **MU sankčného mechanizmu (áno/nie)** | áno |

|  |  |
| --- | --- |
| **Názov MU** | **Počet vybudovaných verejne prístupných nabíjacích bodov** |
| **Merná jednotka** | **počet** |
| **Definícia MU** | Do ukazovateľa sa vykazuje počet verejne prístupných nabíjacích bodov vybudovaných v rámci realizácie projektu. Za nabíjací bod sa považuje sieťové alebo mimosieťové pevné alebo mobilné rozhranie na prenos elektriny do elektrického vozidla, ktoré i keď môže mať jeden alebo viacero konektorov umožňujúcich použitie rôznych typov konektorov, je kedykoľvek schopné nabíjať len jedno elektrické vozidlo, a ktoré nezahŕňa zariadenia s výkonom 3,7 kW alebo menej, ktorých primárnym účelom nie je nabíjanie elektrických vozidiel. Podmienky verejnej prístupnosti nabíjacieho bodu sú definované v príslušnej výzve. |
| **Čas plnenia** | K dátumu ukončenia vecnej realizácie projektu. |
| **Preukázanie dosiahnutej hodnoty MU/doklady preukazujúce plnenie MU** | Vykázanú hodnotu MU je Prijímateľ povinný preukázať predložením Správy o využívaní stanice. Vybudovaný nabíjací bod musí byť súčasťou verejne prístupnej nabíjacej stanice, ktorá k dátumu ukončenia vecnej realizácie projektu musí byť v prevádzke. |
| **MU sankčného mechanizmu (áno/nie)** | áno |

|  |  |
| --- | --- |
| **Názov MU** | **Počet vybudovaných verejne prístupných nabíjacích staníc** |
| **Merná jednotka** | **počet** |
| **Definícia MU** | Do ukazovateľa sa vykazuje počet verejne prístupných nabíjacích staníc vybudovaných v rámci realizácie projektu. Za nabíjaciu stanicu sa považuje fyzické zariadenie na konkrétnom mieste, ktoré pozostáva z jedného alebo viacerých nabíjacích bodov. Podmienky verejnej prístupnosti nabíjacej stanice sú definované v príslušnej výzve. |
| **Čas plnenia** | K dátumu ukončenia vecnej realizácie projektu. |
| **Preukázanie dosiahnutej hodnoty MU/doklady preukazujúce plnenie MU** | Vykázanú hodnotu MU je Prijímateľ povinný preukázať predložením Správy o využívaní stanice. Vybudovaná verejne prístupná nabíjacia stanica musí byť k dátumu ukončenia vecnej realizácie projektu v prevádzke. |
| **MU sankčného mechanizmu (áno/nie)** | áno |

|  |  |
| --- | --- |
| **Názov MU** | **Podporované podniky (z toho malé podniky – vrátane mikropodnikov, stredné a veľké podniky)** |
| **Merná jednotka** | **podniky** |
| **Definícia MU** | Do ukazovateľa sa vykazujú všetky podniky, ktoré dostávajú peňažnú alebo materiálnu podporu pochádzajúcu z opatrení v rámci mechanizmu.  Podnik sa vymedzuje ako právna entita, ktorá tvorí organizačnú jednotku vyrábajúcu výrobky alebo poskytujúcu služby, ktorá má určitý stupeň rozhodovacej samostatnosti, najmä v otázke používania svojich bežných zdrojov, a ktorá vykonáva jednu alebo viacej činností na jednom alebo viacerých miestach. Podnik môže byť sám jedinou právnou jednotkou. Podniky sú právnickými osobami, ktoré majú právnu subjektivitu bez ohľadu na to, ktoré osoby alebo inštitúcie (ako sú verejné obchodné spoločnosti, spoločnosti s ručením obmedzeným, registrované spoločnosti atď.) ich vlastnia alebo sú ich členmi. Podniky zahŕňajú aj fyzické osoby, ktoré vykonávajú hospodársku činnosť na vlastný účet, ako je napríklad vlastník a prevádzkovateľ obchodu alebo garáže, advokát alebo samostatne zárobkovo činný remeselník [Komisia (Eurostat), podľa nariadenia Rady (EHS) č. 696/93, oddiel III bod A z 15. 3. 1993].  Na účely tohto ukazovateľa sa podniky vymedzujú ako ziskové organizácie, ktoré vyrábajú tovar a poskytujú služby na uspokojenie potrieb trhu.  Ukazovateľ sa vykazuje podľa veľkosti podniku.  Klasifikácia podnikov:   * malé podniky vrátane mikropodnikov (0 – 49 zamestnancov a samostatne zárobkovo činných osôb a ročný obrat vo výške ≤ 10 miliónov EUR alebo súvaha vo výške ≤ 10 miliónov EUR); * stredné podniky (50 – 249 zamestnancov a samostatne zárobkovo činných osôb a ročný obrat vo výške > 10 miliónov EUR až ≤ 50 miliónov EUR alebo súvaha vo výške > 10 miliónov EUR až ≤ 43 miliónov EUR); * veľké podniky (> 250 zamestnancov a samostatne zárobkovo činných osôb a obrat vo výške > 50 miliónov EUR alebo súvaha vo výške > 43 miliónov EUR).   Ak sa prekročí niektorá z uvedených dvoch prahových hodnôt (zamestnanci/samostatne zárobkovo činné osoby a ročný obrat/súvaha), podniky sa zaradia do vyššej veľkostnej kategórie. |
| **Čas plnenia** | K dátumu ukončenia vecnej realizácie projektu.  Veľkosť podporovaného podniku sa určí na začiatku poskytovania podpory, tzn. k dátumu účinnosti Zmluvy o poskytnutí prostriedkov mechanizmu. |
| **Preukázanie dosiahnutej hodnoty MU/doklady preukazujúce plnenie MU** | Hodnota MU je automatický dosiahnutá, ak bude projekt úspešne zrealizovaný podľa Zmluvy o poskytnutí prostriedkov mechanizmu v platnom znení. |
| **MU sankčného mechanizmu (áno/nie)** | nie |